Likumprojekts

**Grozījumi Karatiesu likumā**

Izdarīt Karatiesu likumā (Latvijas Republikas Saeimas un Ministru Kabineta Ziņotājs, 2005, 8. nr.; Latvijas Vēstnesis, 2008, 73. nr.) šādus grozījumus:

1.  3. pantā:

izslēgt 2. punkta "a" apakšpunktā vārdus "militāro darbinieku";

izslēgt 2. punkta "e" apakšpunktu.

2. Izteikt 9. pantu šādā redakcijā:

"**9.** **Advokātu norīkošana darbam karatiesās**

(1) Latvijas Zvērinātu advokātu padome sadarbībā ar Aizsardzības ministriju no advokātu vidus sagatavo kvalificētus advokātus darbam ar karatiesām piekritīgām lietām. Advokātu apmācība notiek saskaņā ar Aizsardzības ministrijas un Tieslietu ministrijas izstrādāto programmu, izmantojot Latvijas Nacionālās aizsardzības akadēmijas materiāltehnisko bāzi.

(2) Latvijas Zvērinātu advokātu padome izveido un uztur to advokātu reģistru, kuri pēc tieslietu ministra rīkojuma paziņošanas par karatiesu darbības uzsākšanu veic advokātu funkcijas karatiesām piekritīgās lietās."

Aizsardzības ministrs

Raimonds Bergmanis